Það eru margar leiðir til að njóta sumarsins . Ein leiðin er að sækja námskeiðið sumarlestur á Bókasafni Kópavogs en það stendur í júní , júlí og ágúst . Öll 6 - 12 ára börn geta tekið þátt í því . Skráning fer fram í Bókasafninu í Hamraborg og Lindasafni í Núpalind . Sumarlesturinn er hugsaður til þess að börn og unglingar viðhaldi þeirri lestrarleikni sem þau tileinka sér í skólanum að vetrinum . Börn geta fengið sitt eigið skírteini og það er ókeypis fyrir alla að 18 ára aldri . Einnig bendum við á að það er fínt að nota sumarið og undirbúa sig fyrir spurningakeppnina „ Lesum meira “ en hún hefst aftur næsta haust . Það verður spennandi hver sigrar þá keppni næsta haust , verður það sjöundi bekkur , sjötti bekkur , eða koma fimmtubekkingar sterkir inn ? Það verður breyting á valbókalistanum en hann má sjá hér . Góða skemmtun og nýtið nú tímann vel . Næsta haust munu sex skólar í Kópavogi keppa í „ Lesum meira “ og því vissara að nýta sumarlesturinn á Bókasafni Kópavogs og undirbúa sig vel og byrja snemma . Hér má lesa um Spurningakeppni miðstigs og sjá bókalista 2012 – 2013 .